Ijeoma Ukpabi

Ijeoma Ukpabi (an haife ta a ranar 11 ga watan Yuni, 1994, a Umuahia) 'yar wasan volleyball ce daga Najeriya wacce ke taka leda a matsayin mai buga wasan waje ga kungiyar Babban Jami'in Sojoji Spikers (COAS Spikers) da kuma ƙungiyar volleyball ta mata na ƙasar Najeriya. 

 Wasan Dambe 
Ijeoma Ukpabi ta kasance 'yar dambe kafin ta fara buga wasan volleyball a shekarar 2011. Ta fara sana'ar damben ta a shekara ta 2004 inda ta lashe zinare a wasan Gateway Games ta 2006 da kuma Garden City Games ta 2008, kuma ta dakatar da sana'ar damben ta na a shekarar 2012. 

 Tarihin Aiki 
Nigerian Army Female Volleyball Team (NAFVT)

Ta kasance cikin tawagar mata ta ƙungiyar wasan ƙwallon ƙafa na Rundunar Sojin Najeriya (Chief Army female volleyball team) da ta lashe lambar tagulla (bronze medal) ga Najeriya a gasar Kungiyar Wasan Ƙwallon Ƙafa ta Afirka (Confederation of African Volleyball CAVB) na Zone 3 na ƙungiyoyi a shekarar 2019, wadda aka gudanar a Jami’ar Legas daga ranar 13 zuwa 19 ga watan Afrilu, 2019, inda ta lashe kyautar Mafi Kyawun Ɗan Wasa mai Bugun Ƙwallo (Best Spiker Award) a gasar.

Nigeria national team

Ukpabi ta wakilci Najeriya a gasar neman tikitin shiga wasannin Olympics na Tokyo 2020 a fannin wasan ƙwallon hannu (volleyball).
Ukpabi na cikin jerin ‘yan wasan kwallon hannu guda 19 da Samuel Ajayi ya bayyana domin wakiltar Najeriya a gasar Kofin Afirka ta Mata karo na 21, wadda aka gudanar daga 14 zuwa 29 ga watan Agusta, 2023 a Yaoundé, Kamaru.  
An zaɓe ta a matsayin Captain na gasar neman cancantar shiga Wasannin Afirka na 2024, wadda aka shirya daga ranar 4 zuwa 8 ga watan Janairu a Filin Wasan Ƙasa da ke Legas.  
Ta buga gasar tare da Sharon Achi, Aliyah Usman, Maryam Ibrahim, Mirabel Onyegwu, Happy Wushilang, Blessing Unekwe, Deborah Chukwu, Ifunanya Udeagbala, Kelechi Ndukauba, Albertina Francis da Jummai Bitrus.
Ijeoma Ukpabi na cikin jerin ‘yan wasan kwallon hannu da suka wakilci Najeriya a lokacin Wasannin Afirka na 13 da aka gudanar a ƙasar Ghana daga ranar 8 zuwa 23 ga watan Maris, 2024.

 Manazarta 

Rukuni:Rayayyun mutane
Rukuni:Haihuwan 1994